बादलों ने दिन-रात का तापमान बढ़ाया, ठंड से मिली राहत
सात दिन में अधिकतम तापमान में 8 एवं न्यूनतम 2 डिग्री का आया उछाल
भास्कर संवाददाता | नीमच
मौसम ने फिर रुख बदला है। एक सप्ताह पहले जहां सर्द हवाओं ने लोगों को घर में दुबकने पर मजबूर कर दिया था। वहीं अब उलट स्थिति हो गई है। दिन और रात का तापमान बढ़ा गया है। इससे लोगों का स्वास्थ्य बिगड़ने लगा है। 20 दिसंबर को अधिकतम तापमान 24 डिग्री एवं न्यूनतम 9 डिग्री था। 28 दिसंबर को अधिकतम तापमान 32 डिग्री रिकॉर्ड किया गया। एक सप्ताह में 8 डिग्री की बढ़ोतरी हुई। रात के तापमान में 2 डिग्री की बढ़ाेतरी दर्ज की।
रविवार और सोमवार को बादल छाने से दिन और रात का तापमान बढ़ा। मौसम विभाग का कहना है आने वाले दिनों में फिर तापमान में गिरावट आएगी। बदलाव जारी है। कभी तापमान काफी कम हो जाता है तो कभी बढ़ जाता है। तेज धूप निकलने से लोगों को ठंडक से राहत मिल रही है पर रात में अभी भी ठिठुरन है। एक सप्ताह पहले जिस तरह से तापमान गिर रहा था, उससे लग रहा था कि कभी भी पाला गिर सकता है।
किसान रखें ख्याल- कृषि वैज्ञानिक सी.पी. पचौरी ने किसानों को सलाह दी है कि जब भी न्यूनतम तापमान 5 डिग्री तक आ जाए आैर तेज हवा चले तो पाले से फसलों को बचाने के लिए अलर्ट रहें। इस दौरान फसलों में सिंचाई करें।
जिला अस्पताल में इस तरह लगी मरीजों की भीड़।
अस्पताल में सर्दी-जुकाम के बढ़े मरीज
बरतें सावधानी
सीएचएमओ डॉ. के.के. वास्कले ने बताया मौसम में बदलाव के कारण वायरल फीवर लोगों को शिकार बना रहा है। यह सामान्य फीवर से काफी तेज है । मरीज को ठीक होने में एक सप्ताह लग रहा है। सिरदर्द, सर्दी-जुकाम के लक्षण दिखाई दें तो तत्काल स्वास्थ केंद्र में उपचार कराएं। वायरल फीवर में पेनकिलर दवा लेना घातक है।
जिला अस्पताल में मौसम में आए बदलाव के कारण मरीजों की संख्या में बढ़ोतरी हुई है। 21 दिसंबर को जिला अस्पताल में सर्दी, जुकाम, वायरल फीवर के मरीजों की संख्या 642 थी। यह 28 दिसंबर को बढ़कर 875 तक पहुंच गई है। सामान्य दिनों 350 से 400 मरीज ही आ रहे थे।
तापमान पर एक नजर
तारीख अधिकतम न्यूनतम
20 दिसंबर 24 9
21 दिसंबर 24 9
22 दिसंबर 24 6
23 दिसंबर 23 8
24 दिसंबर 24 8
25 दिसंबर 24 9
26 दिसंबर 26 7
27 दिसंबर 28 8
28 दिसंबर 32 11
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva